สวัสดีค่ะขอปรึกษาเกี่ยวกับแผลผ่าตัดสัลยกรรมไขมันบริเวณกระพุ้งแก้มค่ะ ผ่าตัดมาประมาณ 8-9 วันแล้วค่ะ แผลข้างซ้ายเรียบปกติดี แผลเริ่มติดกัน แต่บริเวณข้างขวา แผลยังเป็นหลุม บริเวณรอบปากแผล บวม เมื่อโดนยังเจ็บแผล แผลไม่เรียบแบบฝั่งซ้าย ผิดปกติมั้ยคะ แผลอักเสบหรือเกิดการติดเชื้อหรือเปล่าคะ ต้องทำอย่างไรบ้างหากไม่สามารถไปให้แพทย์ที่ทำการผ่าตัดเช็คแผลให้ได้ เพราะอยู่ต่างจังหวัด สามารถให้คุณท่านอื่นเช็คให้ได้มั้ยคะ
สวัสดีค่ะ อาการของแผลติดเชื้อที่สามารถสังเกตได้ เช่น แผล ปวด บวม แดง มากขึ้น มีกลิ่นเหม็น มีหนองไหลออกมาบริเวณแผล มีไข้จากอาการดังกล่าวมา หากผ่านมาหลายวันแล้ว แผลยังบวมและเจ็บมาก กินยาแก้ปวดแล้วไม่ทุเลา ควรรีบไปพบแพทย์ โดยถ้าไม่สามารถพบแพทย์ที่ทำด้วยได้ ก็สามารถพบแพทย์ที่รพ.ใกล้บ้านก่อนได้ค่ะ หากมีการติดเชื้อจริง ควรได้รับยาฆ่าเชื้อและทำแผลทุกวันจนกว่าการติดเชื้อจะทุเลาระหว่างนี้รับประทานยาแก้ปวด ยาแก้อักเสบได้ ไม่ไปจับหรือบีบบริเวณแผลเองบ่อยๆ